**Rondul de noapte**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea e un sfetnic bun.

Pe sub frunza de alun,

Închid ochii, luna-i lună,

Ferecată-ntr-o alună;

Mă întreb şi mă supun

Dimineţii din ajun,

Tălmăcită-n soare brun;

Dar eu ştiu că luna-i lună.

Noaptea e un sfetnic bun.

La momentul oportun,

Toate-n mine parcă spun

Să mă ţin de semilună

Şi când luna este lună,

Pe sub frunze mă cunun.

Noaptea e un sfetnic bun.

20 iulie 2016, Constanţa